প্যাসকেল (একক)
প্যাসকেল (চিহ্ন: Pa) বা পাসকাল হল চাপের একটি এসআই লব্ধ একক যা অভ্যন্তরীণ চাপ, পীড়ন, ইয়ং-এর গুণাঙ্ক ইত্যাদিতে ব্যবহৃত হয়। এটি এক নিউটন প্রতি বর্গমিটার দ্বারা সংজ্ঞায়িত। এই এককটির নাম ব্লেইজ পাসকালের নামে নামকরণ করা হয়েছে। ১৯৭১ সালে ১৪তম ওজন ও পরিমাপের সাধারণ সম্মেলনে নিউটন প্রতি বর্গ মিটারের জন্য প্যাসকেল নামটি নেওয়া হয়েছে। এস আই লব্ধ একক অথবা এসআই মৌলিক একক দ্বারা প্যাসকেল প্রকাশ করা যেতে পারে: 1   P a = 1   N m 2 = 1   k g m ⋅ s 2 = 1   J m 3 {\displaystyle {\rm {1~Pa=1~{\frac {N}{m^{2}}}=1~{\frac {kg}{m\cdot s^{2}}}=1~{\frac {J}{m^{3}}}}}} যেখানে N হল নিউটন, m হল মিটার, kg হল কিলোগ্রাম, s হল সেকেন্ড এবং J হল জ়ুল।